2 युवकों को बॉलीवुड एक्टर शाहिद के स्टाइल में कार की डिक्की से नोट फेंक बनाई रील, केस
हरियाणा में गुरुग्राम की सड़कों पर 500 और 2 हजार के नोट उड़ाते हुए युवकों का VIDEO सामने आया है। इसमें एक युवक गाड़ी चलाते हुए डायलॉग बोल रहा है, जबकि पीछे बैठा उसका साथी चलती कार में डिग्गी से नोट बाहर फैंकता दिख रहा है। 
हरियाणा में गुरुग्राम की सड़कों पर 500 और 2000 के नोट उड़ाते हुए युवकों का VIDEO सामने आया है। इसमें एक युवक गाड़ी चलाते हुए डायलॉग बोल रहा है, जबकि पीछे बैठा उसका साथी चलती कार में डिक्की से नकली नोट बाहर फेंकता दिख रहा है।
वीडियो के बैक में वेबसीरीज ‘फर्जी’ में बॉलीवुड स्टार शाहिद कपूर के डायलॉग पुलिस पीछे लगी है, क्या करें सन्नी...पैसा उड़ा बाड़ू बज रहा है। वीडियो वायरल होने के बाद गुरुग्राम पुलिस ने वीडियो बनाने वाले शख्स के खिलाफ केस दर्ज कर लिया है। जिस शख्स ने इसे इंस्टाग्राम पर अपलोड किया, उसके साढ़े 3 लाख से ज्यादा फॉलोअर्स हैं। वीडियो को अभी तक डेढ़ लाख से ज्यादा लोग देख चुके हैं।
27 सेकेंड का VIDEO
गुरुग्राम में जिस जगह ये वीडियो शूट किया गया, वो पाश एरिया गोल्फ कोर्स रोड है। यहां के अंडरपास से निकलते ही सफेद रंग की दिल्ली नंबर बलेनो कार का ड्राइवर शाहिद कपूर का डायलॉग बोलते हुए 500 और 2 हजार के नोट दिखाता है। उसके बाद पीछे बैठा शख्स चलती कार की डिग्गी खोलता है और फिर 500 और 2000 के नोट उड़ाने शुरू कर देता है। दरअसल, कार से जो नोट उड़ाए जा रहे है, वो नकली हैं।
सोशल मीडिया पर रील्स बनाने के लिए इन दोनों युवकों ने न केवल खुद की जान की परवाह की और बल्कि दूसरों की जान से भी खिलवाड़ किया। 27 सेकेंड के इस वीडियो के सामने आने के बाद गुरुग्राम पुलिस हरकत में आई और इस मामले में लापरवाही से ड्राइविंग करने सहित दूसरों की जान जोखिम में डालने सहित विभिन्न धाराओं के तहत सुशांत लोक थाना में FIR दर्ज कर ली है।
कार मालिक की हुई पहचान
कार के मालिक की पहचान कर ली गई है। बताया जा रहा है कि वीडियो बनाने वाला शख्स दिल्ली का रहने वाला जोरावर सिंह है। पुलिस अब उसकी गिरफ्तारी को लेकर प्रयास कर रही है। ACP DLF विकास कौशिक ने बताया कि वीडियो पर गुरुग्राम पुलिस ने खुद एक्शन लिया है। मामले में कई धाराओं में केस दर्ज किया गया है। जल्द ही आरोपी को गिरफ्तार भी किया जाएगा।
ये खबरें भी पढ़ें
बेंगलुरु में शख्स ने फ्लाईओवर से उड़ाए 10 के नोट:नोट पकड़ने के लिए लगी भीड़, लोग गाड़ियां रोककर मांगने लगे पैसे
कर्नाटक के बेंगलुरु में एक शख्स ने फ्लाईओवर से 10-10 के कई नोट उड़ाए। ये घटना मंगलवार सुबह की है। इसका वीडियो भी सामने आया है। वीडियो में दिख रहा है कि एक शख्स जिसके गले में घड़ी टंगी हुई है। फ्लाईओवर पर खड़ा होकर 10 के नोट उड़ा रहा है। नोट पकड़ने के लिए फ्लाईओवर के नीचे खड़े लोगों की भीड़ इकट्ठी हो गई। पूरी खबर पढ़ें
गुजरात में पूर्व-सरपंच ने छत से उड़ाए 100-500 के नोट:भतीजे की बारात निकल रही थी, छत से नोट बरसे तो सैकड़ों की भीड़ जुटी
गुजरात के मेहसाणा में एक पूर्व सरपंच ने अपने भतीजे की शादी में नोटों की बारिश की। ​​​​​केकरी तहसील के अंगोल गांव के पूर्व-सरपंच करीम यादव ने अपने घर की छत पर खड़े होकर वहां से 100 और 500 रुपए के नोट उड़ाए, जिन्हें बटोरने के लिए घर के नीचे लोगों की भीड़ जमा हो गई। नोट उठाने के लिए कई लोगों के बीच हाथापाई भी हुई। पूरी खबर पढ़ें